Wie Beheer die Weer | El-Roi
Wanneer hewige storms of ander weerverwante rampe voorkom, blameer die mensdom gewoonlik maar vir "Moeder Natuur". Weerkundiges is gou om statistiek oor soortgelyke storms van 30, 60 of selfs 100 jaar gelede aan te haal. Maar wat hulle dikwels NIE meld nie is dat sulke storms, sowel as hewige aardbewings, meer dikwels voorkom en kragtiger van aard is. Daarby is die "kundiges" skynbaar in totale onkunde oor die feit dat daar 'n Grote GOD is wat eintlik natuurlike gebeure beheer, wat daardie volke wat Hom gehoorsaam, seën met reën op die regte tyd (Lev. 26:4) en wat 'n opstandige volk kan (en gewoonlik sal) straf met droogte en hongersnood (vers 19). Jesus Christus het voorspel dat natuurrampe een van die tekens sal wees wat Sy terugkeer na die aarde as Koning van konings sal voorafgaan: "Want die een nasie sal teen die ander opstaan en die een koninkryk teen die ander; en daar sal hongersnode wees en pessiektes en aardbewings op verskillende plekke. Maar al hierdie dinge is 'n begin van die smarte" (Matt. 24:7-8).
Goewerneur Mike Huckabee van Arkansas het gewaarsku dat die dodetal kon styg namate reddingswerkers deur die puin van huise en besighede grawe. 'Dit was 'n absoluut buitengewone weergebeurtenis', het Huckabee gesê, terwyl eenhede van die National Guard die polisiebeamptes en brandbestryders gehelp het om deur die verwoesting te soek. 'Ons het meer tornado's en skade gehad as in die hele verlede jaar' … Ek noem dit apokalipties".
Toe antieke Israel hul van God weggekeer het, hoe het Hy gereageer? "Ek het julle met brandkoring en met heuningdou swaar getref [van te veel reën], baie van julle tuine en julle wingerde en julle vyebome en julle olyfbome het die sprinkaan verslind – nogtans het julle jul tot My nie bekeer nie, spreek die HERE" (Amos 4:9). Dieselfde God wat die volke en koninkryke van die verlede "pakslae gegee" het, staan steeds aan beheer van sake. "Want Ek, die Here, … verander nie" (Mal. 3:6).
"Amerika … tel nou onder die hoogste egskeiding statistiek in die wêreld – egskeidings kom net so algemeen voor soos huwelike. [Dit geld ook vir Suid-Afrika.] As gevolg hiervan het ons nou die hoogste persentasie kinders wat in enkelouer-huishoudings woon.
Vandag staan ons voor die ontsaglike mag van massakommunikasie en populêre kultuur – die massamedia, die vermaaklikheidswêreld en die akademie. Ek vrees vandag dat die oor­redings­mag van ons gewilde hoë-tegnologiese kultuur nie slegs die verval van moraliteit aanblaas nie, maar ook die eensame stemme teen verwêreldliking verdring …
Tesame met die massa se populêre volks­kultuur, vrees ek, is daar 'n verdere moderne verskynsel wat dit vir die samelewing moeiliker maak om homself te herstel. In die verlede is samelewings tot hul sinne gedwing as gevolg van die koste van hul wangedrag…
Later, toe Jesus die sewende en laaste plaag beskryf het – daardie laaste groot STRAF van 'n reg­verdige God op 'n sedelose, bose en rebelse wêreld – het Jesus gesê dat die laaste plaag eerstens 'n groot AARDBEWING sal wees: "En die sewende engel het sy skaal uitgegooi in die lug, en 'n groot stem het uit die tempel van die hemel gekom, van die troon af, wat gesê het: Dit is verby! En daar het stemme gekom en donderslae en bliksemstrale, en daar het 'n groot AARDBEWING gekom soos daar nog nie gewees het vandat die mense op die aarde was nie – so 'n geweldige groot aardbewing. En die groot stad is in drie dele verdeel, en die stede van die nasies het geval. En die groot Babilon is in gedagtenis gebring voor God, om haar te gee die beker met die wyn van die grimmigheid van sy toorn" (Op. 16:17-19).
God sê: "Ek … verander NIE" (Mal. 3:6). Hy het antieke Israel inderdaad met aardbewings en storms gestraf. Hy begin nou om die moderne afstam­melinge van antieke Israel op dieselfde wyse te straf.
Ons het nog nooit 'n droogte beleef soos dié in 1907 in China, wat na raming 24 miljoen sterftes veroorsaak het nie. Nog meer miljoene is dood in daaropvolgende droogtes in 1928 – 1930, in 1936 en in 1941 – 1942. 'n Soortgelyke droogte het in 1921 – 1922 ongeveer 5 miljoen sterftes veroorsaak in die Ukraïne- en Volgastreke van die voormalige Sowjet Unie. Kort gelede, in 1965 – 1967, het droogte in Indië die lewens van 1,5 miljoen geëis. Tot vandag toe ervaar Noord-Korea en Ethiopië droogteverwante voedseltekorte wat honger en wanhoop inhou vir miljoene der miljoene mense.